Toomas Reimann

Toomas Reimann (1. mai 1968 – 2. detsember 2025) oli eesti füüsikaõpetaja.

Reimann lõpetas 1986. aastal kuldmedaliga Sindi Keskkooli, 1992. aastal Tartu Ülikoolis füüsika põhiõppe ja 1995. aastal füüsikaõpetaja eriala.

Reimann oli pärast ülikooli lõpetamist Tartu Ülikooli materjaliteaduse instituudi assistent ja füüsika-keemiateaduskonna insener, hiljem Liivalaia Gümnaasiumi füüsikaõpetaja ja aastatel 2001–2025 Tallinna Reaalkooli füüsikaõpetaja. Tema õpilased saavutasid mitmeid kõrgeid kohti ainevõistlustel, võites kolmel korral ka üleriigilise füüsikaolümpiaadi.

Reimann oli füüsika ainekava töörühma liige, tegeles õppevara loomisega ja osales Eesti Füüsika Seltsis füüsikaõpetajate ettevõtmistes.

 Viited 

 Välislingid 

 Reaalkool suremas??? Reaali Poiss, 1. juuni 2002
 Toomas Reimannile Reaali Poiss, 25. jaanuar 2026

Kategooria:Eesti füüsikaõpetajad
Kategooria:Tallinna Reaalkooli õpetajad
Kategooria:Tartu Ülikooli füüsika-keemiateaduskonna vilistlased
Kategooria:Sündinud 1968
Kategooria:Surnud 2025